આમાંથી એકે ય કાર્યક્રમમાં મારી ધર્મપત્નીનો સાથ મને નથી મળતો. એનો સવારનો સમય કામવાળીઓની પાછળ પાછળ ફરીને કપડાં, વાસણ અને કચરાપોતાં કરાવવામાં જ વીતે છે. બપોરે બાર પછી ઘરની બહાર નીકળે અને એમનું કાર્યક્ષેત્ર ઢાલગરવાડ…રતનપોળ…માણેકચોક….મંદીરોની માતાઓ…મંદીરોની બહાર ફૂટપાથ પર વેચાતી સ્ત્રી-વિષયક બુટીઓ, માળાઓ, ચાંલ્લા…જ્યોતિષની પુસ્તિકાઓ…ભવિષ્યકથનની બુકલેટો…મેક્સીઓ…જાણીતા લેડીઝ ટેઇલરોને ત્યાં સીવવા આપેલા બ્લાઉઝ અને ચણીયાની ઉઘરાણી માટે ધક્કા ખાવામાં અને એની લાડકી ‘ દીકરીઓ’ સાથે સુખઃદુખની વાતો કરવામાં જ વીતતી હોય છે…